und ez han ich na es gschichtli vo mir zverzelle...brings fascht nid uebers herz..wills sooo bloed isch..aber glich: nachem beachae mit es paar luet usem backpackers sind mer na vom jetty (hafaestaeg) abegumped (ca 5 m)- das haet mega spass gmacht!! bin daenn na churz mini kamera go hole zum das zfoetelae und zfilmae..und irgendwaenn haend mer daenn welle zrug gah will d sunne langsam undergangae isch. es paar sind schwuemmend zrug und ich han au na es letschts mal welle gumpe und daenn zrug an strand schwuemmae statt z laufae. has jedoch nid gwagt mit de kamera abezgumpae (au waenn si water- and shockproof isch)..ich han jedoch oeppis anders bloeds gwagt, ohni viel z ueberlegge..: han eim, wo scho dunne im wasser gsi isch, mini kamera welle abegheie lah, damit ich daenn chan abegumpae und er mir nachher dkamera chan gaeh zum zrug schwuemme. hanen gfroeged oeb er sie chan fangae...und er haet gmeint ja, und ich hanem vertrout. aber isch ja klar, dasses mega schwierig isch e chlini kamera im wasser mit nasse haend ufzfange. so isch mini kamera afangs scho churz i sine haend glanded, aber sie ischem daenn us de haend gschlipft und ich han vo obe choennae beobachte wie sie langsam uf de meeresgrund abedriftet isch... uiuiui..tuet so richtig weh waenn ich dra zrug taenkae. ich han mich sooo ufgregt, dass ich so bloed gsi bin, so nuet ueberleit gha han..-und natuerlich haet de typ es schlechts gwuessae gha. ich hanem igred, dass es ellei min faehler isch- und ich nid so oeppis vo ihm het doefae verlangae! er haets es paar mal probiert abeztauchae..-aber isch natuerlich viel ztuef und trueb gsi. er isch usserdem en master scooba diver in usbildig gsi..und haet mer gseit er raenni schnell zrug und holi d usrueschtig zum abetauchae...ich bin di ganz ziit nur under schock gstandae (will ich liebe mini kamera!) und han nid meh choennae mache, wie zuezstimmae. ich han gwartet, gnau a dem punkt wo ich d kamera ha gse verschwindae..und so nachere halb stund isch er mitme kolleg - de in voller tauchusrueschtig- cho! die umstaend nur weg minere dummheit!...zaemae haend mer ihn gsee is wasser verschwindae..isch ca 7 m tuef gsi a dem ort (cam isch wasserfescht bis 5 m)..und erscht na dunkel wil d sunne scho undergange isch. han ke hoffnig meh gha..will er sehr lang dunne blibe isch. und de ander haet mer immer zuegsprochae. wo er ufecho isch, haet er nur gseit: " ou man..its so dark..i tried it everywhere..but its so difficult 'cause of the sand on the ground..i didnt find anything...(da haets mich tschudderet)..-just this camera here (und er haet sie usem wasser gstreckt), is this yours?!" ......jaah..und ich bin nur am umegumpe und umegeusae gsi...-han ich mich gfreut!!!- und es ischere nuet zuegstossae- na voll funktionstuechtig gsi! han denae 2 jungs glaub 1000 mal dankae gseit und ihne oeppis spendiert =)..man, han ich es glueck gha- oder man, han ich en grosse gott!!